## El Teatre Arniches d’Alacant acull ‘La IX Nit del Circ Valencià’

*** La gala serà l’1 de novembre a les 18:30 hores
* La trobada està organitzada per l’Associació de Professionals de Circ de la Comunitat Valenciana amb el suport de l’IVC**

La Conselleria d’Educació, Cultura, Universitats i Ocupació, a través de l’Institut Valencià de Cultura (IVC), presenta en el Teatre Arniches ‘La IX Nit del Circ Valencià’ l’1 de novembre, a les 18.30 hores.

La gala, que organitza l’Associació de Professionals de Circ de la Comunitat Valenciana (APCCV) amb el suport de l’IVC, té com a objectiu donar visibilitat a artistes circenses valencianes, i amb això contribuir a la divulgació del circ, un art que conjuga moltes disciplines.

Des de 2017, l’APCCV ha celebrat este esdeveniment anual de circ valencià en places i carrers, en els teatres principals de València, Castelló i Alacant, i també en el Teatre Arniches.

Enguany, en la seua novena edició, l’espectacle de circ estarà dirigit per Mage Arnal amb Elena Avellás, Sara Blanco, Irene Torrejón, Maria Andrés, Oksana Mindubaeva i Pepe Chocomeli en escena. A més de la música en directe amb Andrea de la Fuente Hurtado.

Les entrades es poden adquirir, a partir de quatre euros, [ací](https://taquilla.ivc.gva.es/es/espectaculo/apccv-presenta-ix-nit-del-circ-valencia/APCCV).

Fecha: 30/10/2025